open-index/open-wikipedia-markdown huggingface dataset:
Πανελλήνιο πρωτάθλημα καλλιτεχνικής παγοδρομίας

Το **Πανελλήνιο Πρωτάθλημα [[Καλλιτεχνικό πατινάζ|Καλλιτεχνικού Πατινάζ]]** διοργανώνεται από την Ελληνική Ομοσπονδία Παγοδρομιών (Ε.Ο.ΠΑΓ.), η οποία ιδρύθηκε το 1986. Το 1ο Πανελλήνιο Πρωτάθλημα διεξήχθη το Δεκέμβριο του 1989 στο Στάδιο Ειρήνης και Φιλίας. Η έλλειψη παγοδρομίων στην Ελλάδα δημιούργησε προβλήματα στη διοργάνωση του πρωταθλήματος —ιδιαίτερα από το 2003, που κατεδαφίστηκε το παγοδρόμιο στο Πολύδροσο Αμαρουσίου, ως το 2008. Χρονιά κατά την οποία λειτούργησε, από τις 18 Μαρτίου έως τον Ιούνιο, προσωρινό παγοδρόμιο προστατευμένο με τέντα στα ανοιχτά πάρκινγκ του ΟΑΚΑ, στην περιοχή Κάτω Σωρός του Αμαρουσίου, υπό την απειλή της διαγραφής της Ελληνικής Ομοσπονδίας Παγοδρομιών από τη Διεθνή Ομοσπονδία Χόκεϊ επί Πάγου και τη Διεθνή Ένωση Παγοδρομίας. Το πανελλήνιο πρωτάθλημα του 2009 διεξήχθη στις 13 και 14 Ιουνίου στο παγοδρόμιο Ολυμπιακών προδιαγραφών που διαμορφώθηκε στο Ολυμπιακό  Κέντρο Πάλης http://www.icehockey.gr/images/newrink.jpg των Άνω Λιοσίων, όπου τον Απρίλιο του 2010 επρόκειτο να διεξαχθεί ο Α΄ Όμιλος της Γ΄ Κατηγορίας του Παγκοσμίου Πρωταθλήματος Χόκεϊ επί Πάγου. Διοργάνωση που τελικά ανατέθηκε στο Λουξεμβούργο, μετά την άρνηση της νέας κυβέρνησης να χρηματοδοτήσει τη διεξαγωγή της.

## Νικητές

*Δεν κατέστη δυνατό να εντοπιστούν πηγές που αναφέρουν ως πρωταθλητές Ελλάδος όσους αναγράφονται στον πίνακα με πλάγιους χαρακτήρες. Αποτελούν όμως ισχυρή ένδειξη τα εξής:*

1 Εκπροσώπησαν την Ελλάδα στο Πανευρωπαϊκό και το Παγκόσμιο Πρωτάθλημα εκείνης της χρονιάς. Πηγή: Skatabase-A Reference for Skating Results 

2 Εκπροσώπησαν την Ελλάδα στο Παγκόσμιο Πρωτάθλημα εκείνης της χρονιάς. Πηγή: Skatabase-A Reference for Skating Results 

## Αναφορές


## Εξωτερικοί σύνδεσμοι
* Διεθνής Ένωση Παγοδρομίας 
* Ελληνική Ομοσπονδία Παγοδρομιών  (υπό κατασκευή στις 27 Ιουλίου 2009 —εναλλακτική διεύθυνση)
* Παγκόσμιο Πρωτάθλημα Χόκεϊ επί Πάγου 2010  —και το πόστερ της διοργάνωσης (από την επίσημη ιστοσελίδα των παικτών της Εθνικής Ομάδας Χόκεϊ επί Πάγου)

Καλλιτεχνικη παγοδρομια
Κατηγορία:Καλλιτεχνική παγοδρομία στην Ελλάδα
Φόρντζοτ (δορυφόρος)

Ο **Φόρντζοτ** () ή **Κρόνος XLII** (Saturn XLΙΙ) είναι ένας μικρός φυσικός δορυφόρος του πλανήτη Κρόνου. Η ανακάλυψη του ανακοινώθηκε από τον Σκοττ Σ. Σέππαρντ, τον Ντέιβιντ Τζιούιτ, τον Τζαν Κλίνα και τον Μπράιαν Γκ. Μάρσντεν στις 4 Μαΐου του 2005 από παρατηρήσεις που έγιναν μεταξύ 12 Δεκεμβρίου και 11 Μαρτίου του 2005 και του δόθηκε η προσωρινή ονομασία **S/2004 S 8**.

Έχει διάμετρο περίπου έξι χιλιόμετρα και ολοκληρώνει μια πλήρη περιφορά γύρω από τον Κρόνο σε μέση απόσταση 23.609.000 χλμ., σε 1.354 ημέρες με κλίση 168 μοιρών ως προς την εκλειπτική (160 μοιρών ως προς τον Κρόνιο ισημερινό) και με εκκεντρότητα 0,168.

Ο Φόρντζοτ πήρε το όνομα του από τον γίγαντα Φόρντζοτ  της Σκανδιναβικής μυθολογίας.

## Παραπομπές


## Εξωτερικοί σύνδεσμοι
* Φόρντζοτ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Ακτίνιο

Ο όρος **Ακτίνιο** μπορεί να αναφέρεται, 

* στο χημικό στοιχείο Ακτίνιο (στοιχείο)
* στη μονάδα μέτρησης της γωνίας, Ακτίνιο (μονάδα μέτρησης)
* στο ισότοπο του χημικού στοιχείου ραδονίου, ακτίνιο
Ηλίας Μπέριος

Ο ** Ηλίας Μπέριος ** (γενν. 13 Αυγούστου 1959) είναι παλαίμαχος Έλληνας διεθνής αμυντικός ποδοσφαιριστής, ο οποίος ξεκίνησε από τον Απόλλωνα Αθηνών κι έκανε καριέρα σε Παναθηναϊκό και Πανιώνιο.

## Βιογραφικά στοιχεία

Ο Ηλίας Μπέριος γεννήθηκε το 1959. Ως ποδοσφαιριστής αγωνιζόταν δεξί μπακ. Ξεκίνησε την επαγγελματική σταδιοδρομία του στον Απόλλωνα Αθηνών, στον οποίο έγινε γνωστός και κλήθηκε στην Εθνική ομάδα. Τη σεζόν 1977-78 έκανε το ντεμπούτο του στην Α΄ Εθνική ως ερασιτέχνης και από την επόμενη υπέγραψε επαγγελματικό συμβόλαιο. Το 1982 πήρε μεταγραφή για τον Παναθηναϊκό, στον οποίο αγωνίστηκε για δύο σεζόν. Στη συνέχεια πήγε στον Πανιώνιο και έκλεισε την καριέρα του στον Απόλλωνα.

Όταν σταμάτησε να αγωνίζεται ασχολήθηκε με ποδοσφαιρικές ακαδημίες και με το ποδόσφαιρο σάλας. Το 1997 ίδρυσε την ομάδα Ηνίοχος στο Γουδή, η οποία συμμετείχε στα δοκιμαστικά πρωταθλήματα ποδοσφαίρου σάλας της ΕΠΟ. Το 1999 ίδρυσε μαζί με άλλους την Πανελλήνια Ένωση Ποδοσφαιρικών Σωματείων Σάλας (ΠΕΠΣΣ), της οποίας διετέλεσε πρόεδρος και βασικός παράγοντας από τότε μέχρι σήμερα.

## Στην Εθνική

Ο Ηλίας Μπέριος κλήθηκε το 1982 στην Εθνική ομάδα, όταν προπονητής ήταν ο Χρήστος Αρχοντίδης. Αγωνίστηκε μόνο σε τρία φιλικά ματς: στις 10 Μαρτίου 1982 με τη Σοβιετική Ένωση, στη Νέα Φιλαδέλφεια (σκορ: 0-2), στις 24 Μαρτίου με την Τσεχοσλοβακία στην Πράγα (σκορ: 1-2) και στις 22 Δεκεμβρίου με την Κύπρο στα Γιάννενα (σκορ: 1-0).

Επίσης, στις 19/4/1979 έπαίξε με την Εθνική ολυμπιακή ομάδα σε ένα ματς του προολυμπιακού τουρνουά κατά της Ιταλίας.

## Καριέρα

## Τίτλοι-Διακρίσεις

* Πρωταθλήματα Ελλάδος (1): 1984.
* Κύπελλο Ελλάδος (1): 1984. 

## Πηγές

* «Όλα για το ποδόσφαιρο ’91», περιοδικό Εικόνες.
* http://www.rsssf.com/tablesg/grk88.html

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδος
Κατηγορία:Αμυντικοί ποδοσφαιριστές
Δημήτρης Μπαρμπαλιάς

Ο ** Δημήτρης Μπαρμπαλιάς ** (γεν. 1961) είναι παλαίμαχος Έλληνας τερματοφύλακας, ο οποίος αγωνίστηκε κυρίως στον Πανιώνιο, από τις αρχές της δεκαετίας του ’80 ως τις αρχές της δεκαετίας του ’90.

## Βιογραφικά στοιχεία

Ο Δημήτρης Μπαρμπαλιάς γεννήθηκε στις 6 Μαρτίου 1961. Ξεκίνησε το ποδόσφαιρο στον Πανιώνιο, με τον οποίο έκανε ντεμπούτο στην Α΄ Εθνική στις 11 Απριλίου 1982, στη μοναδική συμμετοχή του εκείνη τη σεζόν. Μεταξύ 1984 και 1987 αγωνίστηκε δανεικός στον Αιολικό, στη Β΄ Εθνική και στο Χαραυγιακό στη Γ΄ Εθνική. Στη συνέχεια επέστρεψε στον Πανιώνιο, όπου έπαιξε ως το τέλος της καριέρας του, χωρίς όμως να καταφέρει να γίνει ο βασικός τερματοφύλακας της ομάδας. 

Όταν σταμάτησε να αγωνίζεται εργάστηκε ως προπονητής, μεταξύ άλλων και στον Πανιώνιο το 2001. Επίσης, ασχολήθηκε με την ανίχνευση ποδοσφαιρικών ταλέντων. Εργάστηκε στο τμήμα σκάουτινγκ του Ολυμπιακού Π.. Σήμερα εργάζεται για την Α.Ε.Κ.

## Καριέρα

* **Σημείωση**: Ελλιπή στοιχεία.

## Πηγές

* «Όλα για το ποδόσφαιρο ’91», περιοδικό Εικόνες

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Τερματοφύλακες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Πανιωνίου
Κατηγορία:Ποδοσφαιριστές Αιολικού Μυτιλήνης
Βασίλης Γεωργόπουλος

Ο ** Βασίλης Γεωργόπουλος ** (γεννήθηκε το 1956 στην Καλαμάτα) είναι Έλληνας παλαίμαχος διεθνής μέσος ποδοσφαιριστής, ο οποίος ξεκίνησε από τον Καλαμάτα και αγωνίστηκε κυρίως σε Παναχαϊκή, ΠΑΟΚ, Πανιώνιο, τις δεκαετίες του ’70 και ’80 και νυν προπονητής.

## Ποδοσφαιρική καριέρα
### Σε συλλογικό επίπεδο
Ξεκίνησε το ποδόσφαιρο στην Καλαμάτα την περίοδο 1976-77, αγωνιζόμενος στη μεσαία γραμμή. Το 1977 πήρε μεταγραφή στην Παναχαϊκή, με την οποία έκανε ντεμπούτο στην Α΄ Εθνική την επόμενη χρονιά. Το 1980 πήγε στον ΠΑΟΚ, στον οποίο αγωνίστηκε τέσσερις περιόδους, συμμετέχοντας στον τελικό του κυπέλλου Ελλάδας 1981. Ο ΠΑΟΚ έφτασε και στον τελικό του Κυπέλλου Ελλάδος 1983 αλλά ο ίδιος δεν έλαβε μέρος. Στη συνέχεια αγωνίστηκε για δύο χρόνια (1984 ως 1986) στον Πανιώνιο, μισή περίοδο στην ΑΕΚ χωρίς να είναι βασικός και δύο χρόνια στην Καλαμάτα, όπου ολοκλήρωσε την αγωνιστική του σταδιοδρομία.

### Στην εθνική ομάδα
Το 1974 και σε ηλικία 18 ετών κλήθηκε στην Εθνική Νέων. Το 1984 κλήθηκε στην εθνική ομάδα και αγωνίστηκε δυο συνολικά φορές σε φιλικούς αγώνες. Στις 18 Ιανουαρίου 1984 στο α΄ ημίχρονο με την Πολωνία στο Στάδιο Καραϊσκάκη (σκορ: 1-0) και στις 15 Φεβρουαρίου 1984 με την Ανατολική Γερμανία στο ΟΑΚΑ, όταν μπήκε ως αλλαγή στο 80΄ (σκορ: 1-3).

## Προπονητική καριέρα
Μετά την ολοκλήρωση της ποδοσφαιρικής του καριέρας ακολούθησε αυτήν του προπονητή. Έχει εργαστεί κατά καιρούς σε διάφορα σωματεία μικρότερων κατηγοριών ενώ τα τελευταία χρόνια βρίσκεται στο προπονητικό επιτελείο της ΕΠΟ, κυρίως ως βοηθός στις μικρότερες εθνικές ομάδες και από το 2014 ως πρώτος προπονητής στην τεχνική ηγεσία της εθνικής Παίδων.

## Τίτλοι-Διακρίσεις
ΠΑΟΚ:
* Κύπελλο Ελλάδας (φιναλίστ): 1981.

## Παραπομπές


## Πηγές - Εξωτερικοί σύνδεσμοι
* «Όλα για το ποδόσφαιρο ’91», περιοδικό Εικόνες.
* Ο Βασίλης Γεωργόπουλος στο national-football-teams
* Το προφίλ του Βασίλη Γεωργόπουλου στο transfermarkt
* Προφίλ στο epo.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Εθνικής Ελλάδας ανδρών U17
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Άρειος Πάγος της Ανατολικής Χέρσου Ελλάδας

Ο **Άρειος Πάγος της Ανατολικής Χέρσου Ελλάδας** ήταν ένα προσωρινό καθεστώς που υπήρξε στη Στερεά Ελλάδα κατά τη διάρκεια της Ελληνικής Επανάστασης του 1821.

## Ιστορία

Κατά τα πρώτα στάδια της Ελληνικής Επανάστασης ενάντια στην Οθωμανική αυτοκρατορία δεν υπήρχαν συγκεκριμένες διοικητικές αρχές. Κάθε περιοχή εξέλεγε τους δικούς της αντιπροσώπους οι οποίοι προσπαθούσαν να συνεργαστούν για να συντονίσουν την Επανάσταση. Μια από τις πρώτες τέτοιες διοικητικές οντότητες δημιουργήθηκε στην Ρούμελη, αμέσως μόλις κηρύχθηκε η Επανάσταση και με την επακόλουθη κατάληψη της Άμφισσας (τότε «*Σάλωνα*») στις 27 Μαρτίου 1821. Η τουρκική φρουρά παρέμεινε στην πόλη ως τις 10 Απριλίου οπότε και κατελήφθη πλήρως. Ακολούθησε η μάχη της Αλαμάνας κόντρα στις δυνάμεις του Ομέρ Βρυώνη και ο θάνατος του Αθανασίου Διάκου, οπότε και ανασυντάχθηκαν οι οθωμανικές δυνάμεις, ωστόσο, ο Οδυσσέας Ανδρούτσος αντιμετώπισε την τουρκική ανάπτυξη στο χάνι της Γραβιάς. Μετά από αυτή τη μάχη ο Ανδρούτσος χρίστηκε αρχιστράτηγος της Ανατολικής Ελλάδας. Ο Βρυώνης ανασυντάχθηκε και κατέστρεψε τη Λιβαδειά, όπου και στρατοπέδευσε προκειμένου να περιμένει ενισχύσεις πριν περάσει στην Πελοπόννησο. Η ενίσχυση ήρθε από 8.000 άντρες του Μπεϊράτ Πασά, όμως ο τουρκικός στρατός ηττήθηκε στα Βασιλικά στις 26 Αυγούστου. Η ήττα αυτή ανάγκασε τον Ομέρ Βρυώνη να αποσυρθεί τόσο από την Στερεά όσο και από την Πελοπόννησο.

## Διοίκηση Ανατολικής Χέρσου Ελλάδας

Στις 15-20 Νοεμβρίου 1821, συνήλθε η Συνέλευση των Σαλώνων στο οποίο συμμετείχαν πληρεξούσιοι της Στερεάς, της Θεσσαλίας και της Μακεδονίας. Υπό την καθοδήγηση του Θεόδωρου Νέγρη συντάχθηκε η «*Νομική Διάταξις της Ανατολικής Χέρσου Ελλάδος*», ένα είδος Συντάγματος και θεσμοθετήθηκε ένα κυβερνητικό σχήμα, ο **Άρειος Πάγος**, που αποτελείτο από 12 μέλη:

* Ιωάννης Φίλωνος (εκ Λεβαδείας)
* Βασιλάκης Κάλκος (εκ Λεβαδείας) - αποκηρύχθηκε στις 15 Φεβρουαρίου 1832
* Ρήγας Παπακοντορήγας (εκ Σάλωνος) ορθογραφία παππά Κοντορήγας
* Παναγιώτης Κονδύλης (Λιδορίκι και Μαλαντρίνο)
* Αρχιεπίσκοπος Νεόφυτος (Ταλάντι)
* Γεώργιος Αινιάν (Πατρατζίκι)
* Κωνσταντίνος Σακελίων κατ'επιτροπίαν του Βαρώνου Θεοχάρη Ολύμπιου Κεφαλά, Αγράφων και Κοκόση
* Ιωάννης Σκανδαλίδης (εκ Μακεδονίας)
* Άνθιμος Γαζής (εκ Θετταλίας)
* Δρόσος Μανσόλας (εκ Θετταλίας)
* Θεόδωρος Νέγρης (εκ Ζητουνίου και Μπουτονίτζας)
* Πανούσης Σαμποντζής (εκ Θηβών)
* Ιωάννης Ειρηναίος (εξ Αθηνών)
* Κωνσταντίνος Ιωάννου (εξ Ευρίπου)

Στη συνέλευση των Σαλώνων επικυρώθηκαν και τα ονόματα των απεσταλμένων στην Εθνοσυνέλευση της Επιδαύρου, αλλά και οι πρώτοι δυο που εξάσκησαν την προεδρία:
*του μεν πολιτικού, ο Θεόδωρος Νέγρης
*του δε Δικανικού, ο Ταλαντίου Νεόφυτος

## Παραπομπές


Κατηγορία:Πολιτειακοί Θεσμοί της Ελληνικής Επανάστασης του 1821
Κατηγορία:Στερεά Ελλάδα
Κατηγορία:Άμφισσα
Κατηγορία:Πολιτική ιστορία της Ελλάδας
Κατηγορία:Πρώην κράτη των Βαλκανίων
Κατηγορία:Πρώην δημοκρατίες
Κατηγορία:Ελληνικές προσωρινές κυβερνήσεις
Ανταλκίδειος ειρήνη

μικρογραφία|Τμήμα κειμένου της Ανταλκίδειου ειρήνης
Η **Ανταλκίδειος ειρήνη** (ή *Βασίλειος ειρήνη* ή *Ειρήνη του Βασιλέως*) ήταν η έκβαση του Κορινθιακού πολέμου (395-387 π.Χ.), που σηματοδότησε το τέλος του. 

Οι Σπαρτιάτες εξαντλημένοι από τον πόλεμο με τους Αθηναίους, τους Θηβαίους, τους Ευβοείς και τους λοιπούς Έλληνες έστειλαν ένα ναύαρχό τους, τον Ανταλκίδα, να υπογράψει ειρήνη με τους Πέρσες του Αρταξέρξη Β΄ (386 π.Χ.). Με τη συνθήκη αυτή συμφωνήθηκε μεταξύ των Σπαρτιατών και του Πέρση βασιλιά α) να παραδοθούν σε αυτόν οι ελληνικές πόλεις της Μικράς Ασίας και η Κύπρος β) να διακηρυχθεί η αυτονομία των ελληνικών πόλεων εκτός από τις αθηναϊκές κληρουχίες της Λήμνου, της Ίμβρου και της Σκύρου και γ) να επιβλέπουν οι Σπαρτιάτες την τήρηση της ειρήνης στον ελλαδικό χώρο.

Μετά την Ανταλκίδειο ειρήνη επικράτησε για λίγα χρόνια ηρεμία στον ελληνικό κόσμο, ωστόσο άρχισαν και πάλι οι συγκρούσεις, αυτή τη φορά μεταξύ Βοιωτών και Σπαρτιατών. Ο νέος αυτός πόλεμος κατέληξε στην κατάρρευση της Σπαρτιατικής ηγεμονίας, φέρνοντας στο προσκήνιο τους Θηβαίους με τη Θηβαϊκή ηγεμονία.

## Βιβλιογραφία
* Karl-Wilhelm Welwei: *Das klassische Athen. Demokratie und Machtpolitik im 5. und 4. Jahrhundert*, Darmstadt 1999, S. 274ff. mit den dortigen Verweisen.
* Hermann Bengtson: *Griechische Geschichte*, 5. Aufl. München 1977, S. 269ff., ISBN 3-406-06660-7

## Εξωτερικοί σύνδεσμοι
* Έκθεση στα αγγλικά για την Ανταλκίδειο Ειρήνη και την ιδέα της Κοινής Ειρήνης (PDF-Αρχείο 55 kB)

Ανταλκιδειος
Ανταλκιδειος ειρηνη
Γιώργος Αγορογιάννης

Ο ** Γιώργος Αγορογιάννης ** (Λάρισα, 3 Μαΐου 1966) είναι Έλληνας παλαίμαχος διεθνής αμυντικός ποδοσφαιριστής, ο οποίος αγωνίστηκε στη Λάρισα, την ΑΕΚ και Πανιώνιο, κατά τις δεκαετίες του ’80 και ’90.

## Καριέρα
### Σε συλλογικό επίπεδο
Ξεκίνησε το ποδόσφαιρο από τον Τοξότη Λάρισας στην Α' ΕΠΣ Λάρισας και το 1984 πήγε στη Λάρισα μαζί με τον συμπαίκτη του Βασίλη Καραπιάλη. Με την ΑΕΛ έκανε ντεμπούτο στην Α΄ Εθνική στις 7 Απριλίου 1985. Καθιερώθηκε σταδιακά βασικός ως δεξί μπακ και αγωνίστηκε για οκτώ χρόνια, κατά τα οποία κατέκτησε ένα πρωτάθλημα (1987-88)  με προπονητή τον Γιάτσεκ Γκμοχ και ένα κύπελλο (1984-85), αν και δεν αγωνίστηκε στον τελικό. Το 1989 κλήθηκε στην εθνική ομάδα.

Το καλοκαίρι του 1992 μεταγράφηκε στην ΑΕΚ, όπου παρέμεινε τρεις περιόδους με προπονητή τον Ντούσαν Μπάγεβιτς, κατακτώντας δύο ακόμα πρωταθλήματα (1992-93 και 1993-94), ενώ ήταν φιναλίστ του κυπέλλου το 1994 (δεν αγωνίστηκε) και το 1995. Το 1993 για τα προημιτελικά του κυπέλλου πλήγωσε την παλιά του ομάδα ΑΕΛ, όταν μετά από δύο δικές του σέντρες στο 119΄και στο 120΄της παράτασης, οι Βασίλης Δημητριάδης και Τάσος Μητρόπουλος έβαλαν ισάριθμα γκολ, και η ΑΕΚ πανηγύρισε τελικά την πρόκριση.

Τον Δεκέμβρη του 1995 μεταπήδησε στον Πανιώνιο όπου στο τέλος της σεζόν η ομάδα γνώρισε τον υποβιβασμό. Συνέχισε στην ομάδα στη Β' Εθνική μέχρι τα μέσα της χρονιάς και στη συνέχεια, επέστρεψε στην ΑΕΛ, ώστε να κλείσει την καριέρα του στην ομάδα της καρδιάς του. Στο υπόλοιπο της σεζόν με τους βυσσινί  σε 8 παιχνίδια σκόραρε μια φορά και το 1997-98 σε έντεκα ματς, πέτυχε επίσης ένα γκολ.

### Στις εθνικές ομάδες
Ο Γιώργος Αγορογιάννης αγωνίστηκε 7 φορές με την εθνική Ελλάδας από το 1989 ως το 1992. Το ντεμπούτο του πραγματοποιήθηκε στις 5 Σεπτεμβρίου 1989 στον φιλικό αγώνα εκτός έδρας με την Πολωνία (0-3). Αγωνίστηκε επίσης στις 20/9/1989 με Γιουγκοσλαβία εκτός έδρας (0-3), 11/10/1989 με Βουλγαρία εκτός έδρας (0-4), 5/9/1990 με Αλβανία εντός έδρας (1-0), 10/10/1990 με Αίγυπτο εντός έδρας (6-1), 12/2/1992 με Ρουμανία εντός έδρας (1-0) και 25/3/1992 με Κύπρο εκτός έδρας (3-1), που ήταν ο τελευταίος του διεθνής αγώνας.

Επίσης, το 1987 συμμετείχε σε δυο αγώνες με την ολυμπιακή ομάδα, στις 28/10 σε φιλικό με την Ιταλία (ήττα 0-2) και στις 2/12 με την Πολωνία (ήττα 0-1) σε αγώνα της προκριματικής φάσης για τους Ολυμπιακούς Αγώνες του 1988 στη Σεούλ.

Προηγουμένως, το 1984, υπήρξε μέλος της εθνικής Νέων που προκρίθηκε στην τελική φάση του ευρωπαϊκού πρωταθλήματος καθώς και στην προκριματική φάση του 1985.

## Τίτλοι
* Πρωταθλήματα Ελλάδας (3): 1988, 1993 και 1994.
* Κύπελλο Ελλάδας (1): 1985.

## Παραπομπές


## Πηγές
* «Όλα για το ποδόσφαιρο ’91», περιοδικό Εικόνες.
* Αφιέρωμα στο Γιώργο Αγορογιάννη

## Εξωτερικοί σύνδεσμοι

* Player profile
* Γιώργος Αγορογιάννης - AEK

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Τοξότη Λάρισας
Κατηγορία:Αμυντικοί ποδοσφαιριστές
Παγώνης Βακαλόπουλος

Ο ** Παγώνης Βακαλόπουλος ** (γεννήθηκε στις 24 Ιανουαρίου 1965 στο Πολύκαστρο) είναι παλαίμαχος Έλληνας διεθνής αμυντικός ποδοσφαιριστής, ο οποίος αγωνίστηκε κατά τις δεκαετίες του ’80 και ’90 κυρίως στον Ηρακλή Θεσσαλονίκης και στο τέλος της καριέρας του στον Πανιώνιο.

## Καριέρα
### Σε συλλογικό επίπεδο
Ξεκίνησε το ποδόσφαιρο στην τοπική ομάδα Α.Ε. Πολύκαστρο στη Γ΄ Εθνική. Τον Δεκέμβριο του 1984 πήγε στον Ηρακλή Θεσσαλονίκης, με τον οποίο έκανε ντεμπούτο στην Α΄ Εθνική στις 20 Ιανουαρίου 1985. Στον Ηρακλή αγωνίστηκε έντεκα περιόδους, ως το 1995, τις περισσότερες ως βασικός. Με τον "γηραιό" σύλλογο της Θεσσαλονίκης κατέκτησε το Βαλκανικό Κύπελλο το 1985, έφτασε στον τελικό του Κυπέλλου Ελλάδος 1987 και συμμετείχε στο Κύπελλο ΟΥΕΦΑ το 1989.

Από το 1991 άρχισε να χάνει τη θέση του στη βασική ενδεκάδα και τελικά το 1995 αποφάσισε να πάρει μεταγραφή στον Πανιώνιο, όπου έκλεισε την καριέρα του.
 
### Στις εθνικές ομάδες

Ο Παγώνης Βακαλόπουλος μετείχε με την Εθνική Νέων στην τελική φάση του Κυπέλλου ΟΥΕΦΑ Νέων 1984.

Ήταν βασικό στέλεχος της Εθνικής Ελπίδων, η οποία το 1988 έφτασε ως τον τελικό του ευρωπαϊκού πρωταθλήματος ελπίδων, όπου έχασε τον τίτλο από τη Γαλλία στον διπλό τελικό (0-0, 0-3).

Το 1987 συμμετείχε σε τρεις αγώνες της ολυμπιακής ομάδας, στις 28 Οκτωβρίου σε φιλικό με την Ιταλία στο Αρέτσο (σκορ: 0-2) και σε δυο αγώνες για το προολυμπιακό τουρνουά για την Ολυμπιάδα της Σεούλ: στις 2/12/1987 με την Πολωνία στα Γιάννενα (σκορ: 0-1) και στις 12/12/1987 με τη Δυτική Γερμανία στη Λάρισα (σκορ: 0-2).

Ο Βακαλόπουλος αγωνίστηκε 10 φορές με την Εθνική Ανδρών από το 1987 ως το 1991. Το ντεμπούτο του πραγματοποιήθηκε στις 16 Δεκεμβρίου 1987, ενώ ακόμα ήταν ενεργό μέλος της Εθνικής Ελπίδων, στον τελευταίο αγώνα για τα προκριματικά του ευρωπαϊκού πρωταθλήματος του 1988 με την Ολλανδία που έγινε στη Ρόδο (0-3).

Εν συνεχεία αγωνίστηκε στις: 15/11/1988 με Ουγγαρία εντός έδρας (3-0), 25/1/1989 με Πορτογαλία εντός έδρας (1-2), 22/2/1989 με Νορβηγία εντός έδρας (4-2), αγώνα στον οποίο σκόραρε το μοναδικό του γκολ με την εθνική ανδρών στο 55΄, στις 8/3/1989 με Ανατολική Γερμανία εντός έδρας (3-2), στις 5/4/1989 με Γιουγκοσλαβία εντός έδρας (1-4), στις 20/9/1989 με Γιουγκοσλαβία εκτός έδρας (0-3), στις 11/10/1989 με Βουλγαρία εκτός έδρας (0-4), στις 5/9/1990 με Αλβανία εντός έδρας (1-0) και στις 17/4/1991 με Σουηδία εντός έδρας (2-2) που ήταν ο τελευταίος του διεθνής αγώνας.

### Στατιστικά στοιχεία

## Τίτλοι - Διακρίσεις

* Βαλκανικό Κύπελλο: 1985.
* Κύπελλο Ελλάδος (φιναλίστ): 1987.
* Ευρωπαϊκό πρωτάθλημα ποδοσφαίρου Ελπίδων (φιναλίστ): 1988.

## Παραπομπές


## Πηγές - Εξωτερικοί σύνδεσμοι

* «Όλα για το ποδόσφαιρο ’91», περιοδικό Εικόνες.
* http://www.national-football-teams.com/v2/player.php?id=21849

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδας Κ19
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ολυμπιακής ομάδας Ελλάδας
Ερυθρές Αττικής

Οι **Ερυθρές** (παλαιότερα Κριεκούκι) είναι κωμόπολη της Δυτικής Αττικής. Βρίσκονται στα βορειοδυτικά του νομού, χτισμένες σε υψόμετρο 390 μέτρων στις ανατολικές πλαγιές του Κιθαιρώνα. Αν και ανήκουν στον νομό Αττικής συνδέονται περισσότερο με το διοικητικό κέντρο της Θήβας με την οποία βρίσκονται πολύ κοντά. Με συνολικό πληθυσμό 3.326 κατοίκων αποτελούσαν έδρα ομώνυμου δήμου μέχρι το 2010, έτος κατά το οποίο με το Πρόγραμμα Καλλικράτης εντάχθηκαν στο διευρυμένο Δήμο Μάνδρας - Ειδυλλίας.

Οι Ερυθρές οφείλουν το όνομά τους στην αρχαία βοιωτική πόλη των Ερυθρών που βρισκόταν στην ίδια περιοχή. Κάτοικοι μάλιστα των Ερυθρών ίδρυσαν την ομώνυμη αποικία στην Ιωνία που βρίσκεται απέναντι από τη Χίο. Το σημερινό χωριό δημιουργήθηκε τον 15ο αιώνα από Αρβανίτες που εγκαταστάθηκαν στην περιοχή και σε αυτούς οφείλει την ονομασία του, Κριεκούκι (σημαίνει στα αρβανίτικα κόκκινο κεφάλι). Στις 30/08/1927 με Διάταγμα του τότε Προέδρου της Δημοκρατίας Παύλου Κουντουριώτου, το Κριεκούκι μετονομάσθη σε Ερυθρές.

## Οι αρχαίες Ερυθρές

Οι Ερυθρές ήταν αρχαία Βοιωτική πόλη χτισμένη στους πρόποδες του Κιθαιρώνα. Αναφέρεται για πρώτη φορά από τον Όμηρο στον κατάλογο των Νεών ως μία από τις Βοιωτικές πόλεις που συμμετείχαν στον Τρωικό πόλεμο. Ο Στράβων αναφέρει πως άποικοι από τις Ερυθρές ίδρυσαν την Ιωνική αποικία Ερυθρές στα παράλια της Μικράς Ασίας, απέναντι από τη Χίο. Οι Ερυθρές βρίσκονταν κοντά στα σύνορα της αρχαίας Βοιωτίας με την αρχαία Αθήνα. Μετά τους Περσικούς πολέμους για μία μεγάλη χρονική περίοδο άνηκαν στους Αθηναίους. Οι Ερυθρές φαίνεται να παρήκμασαν κατά τη Ρωμαϊκή εποχή. Ο περιηγητής Παυσανίας αναφέρει πως περνώντας από τις Ερυθρές συνάντησε μόνο ερείπια της αρχαίας πόλης.Οι κατοικοι των Ερυθρών συμμετείχαν στον απελευθερωτικό αγώνα της Ελλάδας. Σήμερα υπάγονται στο δήμο Μάνδρας-Ειδυλλίας με έδρα τη Μάνδρα.

## Δήμαρχοι Ερυθρών
Ο δήμος συστάθηκε για πρώτη φορά το 1875, υπάχθηκε στον νομό Αττικής το 1899 και το 1909 στον νομό Αττικής και Βοιωτίας, για να καταργηθεί το 1912, οπότε έγινε κοινότητα. Ως τέτοια λειτούργησε μέχρι το 1927, οπότε η ονομασία Κριεκούκι άλλαξε σε Ερυθραί. Έχοντας υπαχθεί στον νομό Αττικής από το 1943, η κοινότητα αναγνωρίστηκε σε δήμο το 1946 και λειτούργησε ως το 2010, οπότε καταργήθηκε.

Δήμαρχοι διετέλεσαν οι:
...

**1967-197? Μελέτιος Δ. Μπεθάνης (διορισμένος από το καθεστώς της επταετίας, με αναπληρωτή τον Νικόλαο Κ. Μαργαρίτη).*
*1975-1982 Ιωάννης Μαργέτης
*1983-1990 Κρίτων Γκιόκας 
*1991-1994 Παναγιώτης Δρόσης
*1995-1998 Μιχαήλ Μπουνταλής
*1999-2002 Αθανάσιος Λιόρης
*2003-2006 Παναγιώτης Μπεθάνης
*2007-2010 Αθανάσιος Λιόρης (τελευταίος δήμαρχος πριν τη συνένωση στο δήμο Μάνδρας-Ειδυλλίας)

## Παραπομπές


## Εξωτερικοί σύνδεσμοι
*Ιστορία των Ερυθρών
*Δήμος Ερυθρών
*Νέα των Ερυθρών

Ερυθρες
Κατηγορία:Κωμοπόλεις της Αττικής
Αχιλλέας Αδαμόπουλος

Ο ** Αχιλλέας Αδαμόπουλος ** (1962 - 27 Ιουνίου 2015) ήταν Έλληνας διεθνής επιθετικός ποδοσφαιριστής, ο οποίος ξεκίνησε από τον Αναγέννηση Καρδίτσας και αγωνίστηκε κυρίως σε Α.Ο. Ξάνθη, Πανιώνιο και Ιωνικό τις δεκαετίες του ’80 και ’90.

## Βιογραφικά στοιχεία
Ο Αχιλλέας Αδαμόπουλος γεννήθηκε το 1962 στην Καρδίτσα. Ξεκίνησε το ποδόσφαιρο στην τοπική Αναγέννηση Καρδίτσας και αγωνιζόταν στην επίθεση. Τον Ιανουάριο 1988 πήρε μεταγραφή στον Πανιώνιο, με τον οποίο έκανε ντεμπούτο στην Α΄ Εθνική. Το καλοκαίρι του 1988 πήγε στον Α.Ο. Ξάνθη, στον οποίο έπαιξε δύο σεζόν και κλήθηκε στην εθνική ομάδα. Το 1990-91 έπαιξε στον Ιωνικό και στη συνέχεια επέστρεψε στην Αναγέννηση, όπου έκλεισε την καριέρα του. Απεβίωσε από καρκίνο στα 53 του χρόνια.

## Στην Εθνική
Ο Αχιλλέας Αδαμόπουλος αγωνίστηκε μία φορά με την εθνική ανδρών της Ελλάδας σε φιλικό αγώνα εκτός έδρας με τη Γιουγκοσλαβία, στις 20 Σεπτεμβρίου 1989 (σκορ: 0-3), όταν μπήκε στο 64΄ ως αλλαγή.

## Καριέρα

* **Σημείωση**: Ελλιπή στοιχεία.

## Πηγές
* «Όλα για το ποδόσφαιρο ’91», περιοδικό Εικόνες.

## Παραπομπές


## Εξωτερικοί σύνδεσμοι

* http://www.national-football-teams.com/v2/player.php?id=23396

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Θεόφιλος Καρασαββίδης

Ο ** Θεόφιλος Καρασαββίδης ** (γεν. 1971) είναι παλαίμαχος Έλληνας διεθνής μεσο-επιθετικός ποδοσφαιριστής, ο οποίος αγωνίστηκε κατά τις δεκαετίες του ’90 και 2000 στον Απόλλωνα Αθηνών, στον Ολυμπιακό, στον Πανιώνιο και στη συνέχεια  στην Ιταλία σε ομάδες μικρών κατηγοριών. Είναι μικρότερος αδερφός του επίσης διεθνή ποδοσφαιριστή Άρη Καρασαββίδη.

## Βιογραφικά στοιχεία

Ο Θεόφιλος Καρασαββίδης γεννήθηκε στις 27 Απριλίου 1971 στη Σκύδρα. Ξεκίνησε το ποδόσφαιρο στην τοπική ομάδα Αετός Σκύδρας στη Δ΄ Εθνική. Το 1989 πήγε στον Απόλλωνα Αθηνών, όπου αγωνίστηκε ως το 1995. Έκανε ντεμπούτο στην στην Α΄ Εθνική στις 8/10/1989. Τότε ξεχώρισε το ταλέντο του και κλήθηκε στην εθνική ελπίδων και στη συνέχεια στην εθνική ανδρών.

Στη συνέχεια παίρνει μεταγραφή για τον Ολυμπιακό, στον οποίο έμεινε μόνο δύο σεζόν (1995-1997), χωρίς να μπορέσει να καθιερωθεί. Πάντως, με την ομάδα του Πειραιά κατέκτησε το πρωτάθλημα 1997.

Στη συνέχεια πηγαίνει στο νεοφώτιστο Πανιώνιο, με τον οποίο κατακτά το Κύπελλο Ελλάδος 1998 ενώ την επόμενη σεζόν φτάνει στα προημιτελικά στο Κύπελλο Κυπελλούχων Ευρώπης.

Ακολούθως, αποφάσισε να συνεχίσει την καριέρα του στην Ιταλία. Αγωνίστηκε εκεί ως το 2006 σε οκτώ διαφορετικές ομάδες μικρών κατηγοριών.

## Στην Εθνική

Ο Θεόφιλος Καρασαββίδης ήταν μέλος των εθνικών ομάδων παίδων το 1987, νέων το 1989 και της εθνικής ελπίδων της Ελλάδας ως το 1991. Το 1992 κλήθηκε στην εθνική ανδρών, στην οποία αγωνίστηκε πέντε φορές ως το 1995, όλες ως αλλαγή. Ντεμπούτο με την Εθνική έκανε στις 29 Ιανουαρίου 1992 σε φιλικό αγώνα με την Αλβανία εκτός έδρας (σκορ: 0-1), όταν μπήκε ως αλλαγή στο β΄ ημίχρονο. Στον αγώνα αυτό μετείχε και ο αδερφός του Άρης Καρασαββίδης, η μοναδική περίπτωση που συνέπεσε να αγωνιστούν ταυτόχρονα στην εθνική ομάδα.

Οι υπόλοιποι 4 αγώνες που μετείχε ήταν: με τη Σκοτία εντός έδρας στις 18/12/1994 για τα προκριματικά του ευρωπαϊκού πρωταθλήματος (σκορ: 1-0) που μπήκε ως αλλαγή στο 89΄, με τη Ρουμανία φιλικός στην Καλαμάτα στις 8/2/1995 (σκορ: 1-0) που μπήκε στο 50΄, με την Ελβετία φιλικός στο ΟΑΚΑ στις 8/3/1995 (σκορ: 1-1) που μπήκε στο 72΄ και ο τελευταίος με τη Λιθουανία φιλικός στο Βίλνιους στις 17/5/1995 (σκορ:1-2) που μπήκε στο β΄ ημίχρονο.

Με την εθνική ενόπλων κατέκτησε το Παγκόσμιο Κύπελλο Ποδοσφαίρου Ενόπλων 1997.
 
## Καριέρα

## Τίτλοι-Διακρίσεις

* Παγκόσμιο Κύπελλο Ποδοσφαίρου Ενόπλων 1997
* Πρωτάθλημα Ελλάδος (1): 1997.
* Κύπελλο Ελλάδος (1): 1998.

## Παραπομπές


## Πηγές
* «Όλα για το ποδόσφαιρο ’91», περιοδικό Εικόνες.

## Εξωτερικοί σύνδεσμοι

* http://www.national-football-teams.com/v2/player.php?id=16242
* https://web.archive.org/web/20101008150329/http://hevshe.pblogs.gr/1986-95.html

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Σ. Αετού Σκύδρας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Μέσοι ποδοσφαιριστές
Δήμος Συμπολιτείας

Ο **Δήμος Συμπολιτείας** ήταν δήμος του Νομού Αχαΐας, ο οποίος συστάθηκε με το Πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του Προγράμματος Καλλικράτης και εντάχθηκε ως δημοτική ενότητα στο Δήμο Αιγιαλείας. 

Ο δήμος αποτελούταν από 17 δημοτικά διαμερίσματα και είχε πληθυσμό 6.765 κατοίκους. Η έκταση του ήταν 85,5 τ.χλμ. Έδρα του δήμου ήταν η Ροδοδάφνη.

## Τοποθεσία - Γεωγραφία
Εκτεινόταν στα βόρεια του νομού ανάμεσα στους δήμους Αιγίου και Ερινεού, δυτικά και ανατολικά αντίστοιχα των παραπάνω, ενώ στα νότια συνόρευε με την Κοινότητα Λεοντίου.  

Το παράκτιο τμήμα του βρέχοταν από τα νερά του Κορινθιακού κόλπου. Η ενδοχώρα του ήταν ορεινή και ημιορεινή, ευρισκόμενη στο ανατολικό τμήμα του Παναχαϊκού όρους.  

## Δημοτικά διαμερίσματα
Ο δήμος περιλάμβανε τα παρακάτω δημοτικά διαμερίσματα και οικισμούς:
: **Δ.δ. Ροδοδάφνης** -- η Ροδοδάφνη [ 2.488 ]
: **Δ.δ. Αγίου Κωνσταντίνου** -- ο Άγιος Κωνσταντίνος [ 427 ]
: **Δ.δ. Άλσους** -- το Άλσος [ 161 ]
: **[[Δημοτικό διαμέρισμα Βερίνου Αχαΐας|Δ.δ. Βερίνου]]** [ 159 ]
::* το Βερίνον [ 130 ]
::* η Μονή Αγίου Ιωάννου Θεολόγου Αχαΐας [ 29 ]
: **Δ.δ. Γκραίκα** -- ο Γκραίκας [ 87 ]
: **[[Δημοτικό διαμέρισμα Γρηγόρη Αχαΐας|Δ.δ. Γρηγόρη]]** [ 166 ]
::* ο Γρηγόρης [ 135 ]
::* η Επταπίττα [ 31 ]
: **Δ.δ. Δημητροπούλου** -- το Δημητρόπουλον [ 296 ]
: **[[Δημοτικό διαμέρισμα Δουκαναίικων Αχαΐας|Δ.δ. Δουκαναίικων]]** [ 63 ]
::* τα Δουκαναίικα [ 53 ]
::* τα Άνω Δουκαναίικα [ 10 ]
: **[[Δημοτικό διαμέρισμα Κρήνης Αιγιαλείας Αχαΐας|Δ.δ. Κρήνης Αιγιαλείας]]** [ 380 ]
::* η Κρήνη [ 342 ]
::* το Μικρόνι [ 38 ]
: **Δ.δ. Λάκκας** -- η Λάκκα [ 233 ]
: **Δ.δ. Λόγγου** -- ο Λόγγος [ 623 ]
: **Δ.δ. Μάγειρα** -- ο Μάγειρας [ 81 ]
: **Δ.δ. Μυρόβρυσης** -- η Μυρόβρυση [ 213 ]
: **Δ.δ. Νεραντζιών** -- αι Νεραντζιαί [ 281 ]
: **Δ.δ. Σελιανίτικων** -- τα Σελιανίτικα [ 1.015 ]
: **[[Δημοτικό διαμέρισμα Τούμπας Αχαΐας|Δ.δ. Τούμπας]]** [ 92 ]
::* η Τούμπα [ 72 ]
::* το Μερτίδιον [ 20 ]

## Δήμαρχος
*1999-2010: Δημήτριος Καλογερόπουλος

## Τουρισμός
Γνωστές παραλίες του Δήμου είναι η Άκολη (Άβυθος), ο Λόγγος, τα Σελιανίτικα καθώς και η παραλία Καρούζου, αποτελώντας τουριστικό πόλο έλξης.

## Παραπομπές


## Πηγές
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Περαιτέρω ανάγνωση
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Συμπολιτείας. eetaa.gr. Ανακτήθηκε: 21/11/2017.
* Τουριστικός οδηγός Νομού Αχαΐας - Δήμος Συμπολιτείας. nea.gr. Ανακτήθηκε από το αρχειοθετημένο πρωτότυπο: 04/09/2016.

Κατηγορία:Δήμοι της περιφερειακής ενότητας Αχαΐας
*
Δ
Όρη Κυπαρισσίας

Τα **Όρη Κυπαρισσίας** ή **Αιγαλέον όρος** είναι χαμηλή σχετικά οροσειρά της νοτιοδυτικής Πελοποννήσου με μέγιστο υψόμετρο 1.224 μέτρα. Η οροσειρά βρίσκεται στα δυτικά του νομού Μεσσηνίας, καταλαμβάνοντας μία μεγάλη περιοχή μεταξύ της Κυπαρισσίας και της Πύλου. Διαθέτει και άλλες κορυφές με υψόμετρο άνω των 1.000 μέτρων. Έχει πλούσια βλάστηση και αρκετά υδάτινα ρεύματα.

Οφείλει την ονομασία της στην Κυπαρισσία που είναι χτισμένη στους βορειοδυτικούς πρόποδές της. Στην αρχαιότητα ονομαζόταν Αιγαλέον όρος. Στους νότιους πρόποδές του βουνού αναφέρεται από τον Στράβωνα η θέση της Πύλου, των ιστορικών χρόνων.

## Παραπομπές


## Εξωτερικοί σύνδεσμοι
*Wikimapia- Όρη Κυπαρισσίας

Κατηγορία:Βουνά της Μεσσηνίας
Χολομώντας

Ο **Χολομών**, ή **Χολομώντας**, ή και **Υψίζωνος** (ο), είναι βουνό του Νομού Χαλκιδικής με μέγιστο υψόμετρο 1.165 μέτρα. Είναι το δεύτερο υψηλότερο βουνό της χερσονήσου της Χαλκιδικής μετά τον Άθω και καλύπτει σχεδόν όλο το ανατολικό και κεντρικό τμήμα του νομού. Καλύπτεται από πυκνή βλάστηση κυρίως φυλλοβόλων δέντρων, όπως η δρυς, και πλατύφυλλων. Μεγάλο τμήμα του βουνού έχει ενταχθεί στο δίκτυο Natura 2000.

## Φωτογραφίες

Αρχείο:Lichens on a tree stub on Mount Cholomontas.JPG|Λειχήνες σε ένα κορμό δέντρου στο Όρος Χολομώντας
Αρχείο:Χολομώντας.jpg
Αρχείο:Χολομώντας - στιγμιότυπο.jpg|Είδος μανιταριών


## Παραπομπές


## Εξωτερικοί σύνδεσμοι

* Wikimapia, Χολομώντας

Χολομω
Βερτίσκος

Ο **Βερτίσκος**  είναι βουνό του νομού Θεσσαλονίκης με μέγιστο υψόμετρο 1.103 μέτρα. Η κορυφή του όρους ονομάζεται *Χαρβάτα* και καλύπτεται με πλούσια βλάστηση οξιάς. Σε υψόμετρο 1080 μέτρων υπάρχει το εκκλησάκι *Της Γεννήσεως της Θεοτόκου* που λειτουργεί κάθε χρόνο την ημέρα της γιορτής του. Περιμετρικά της κορυφής υπάρχουν περιοχές άξιες λόγου όπως η *Δάσκαλου βρύση* χώρος αναψυχής με κιόσκια, παγκάκια και φυσικά παγωμένο νερό, η περιοχή *Αλατζά Τιτζμέ* χώρος αναψυχής καλυμμένος από τεράστιες οξιές με πλούσια φυσική ομορφιά, επίσης το φυλάκιο πυροπροστασίας που βρίσκεται στην κορυφή του όρους και παρέχει απεριόριστη θέα στις λίμνες Βόλβη, Κορώνεια αλλά και στον κάμπο των Σερρών. Στην βορειοανατολική πλευρά του όρους σε υψόμετρο 800 μέτρων υπάρχει το εγκαταλειμμένο πλέον χωριό Νέα Σεβάστεια. Το χωριό ερήμωσε την δεκαετία 1950 με 1960 όπου οι κάτοικοι του εγκαταστάθηκαν σε διάφορα χωριά όπως (Κρυονέρι, Αυγή, Σοχό, Κολχικό). Στο χωριό διατηρείται σε καλή κατάσταση η εκκλησία του χωριού, το σχολείο και τα νεκροταφεία. 
 
Το όρος Βερτίσκος καλύπτει όλο το βόρειο τμήμα του νομού Θεσσαλονίκης και στις πλαγιές του σχηματίζονται πολλά υδάτινα ρεύματα που καταλήγουν στις λίμνες Βόλβη και Κορώνεια, καθώς και στον ποταμό Στρυμόνα στα βορειοανατολικά του βουνού. Στα νοτιοανατολικά ο Βερτίσκος συνδέεται με το Κερδύλιο όρος και τα υψώματα της Βόλβης.

## Παραπομπές


## Εξωτερικοί σύνδεσμοι
* Όρος Βερτίσκος, serresnews.net
* Ιστότοπος Βερτίσκου
* Σύνδεσμος Βερτίσκιωτών

Κατηγορία:Βουνά της Θεσσαλονίκης
Κατηγορία:Βουνά των Σερρών
Δήμος Εσπερίων (1999–2010)

Ο **δήμος Εσπερίων** ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στο βορειοδυτικό άκρο του νησιού και αποτελούσε τον δυτικότερο δήμο της Ελλάδας. Αποτελούνταν από 11 δημοτικά διαμερίσματα και είχε συνολικό πληθυσμό 8.136 κατοίκους. Η έκταση του δήμου ήταν 41,9 τ.χλμ. Έδρα του δήμου ήταν οι Βελονάδες.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Βελονάδων Κέρκυρας|Δ.δ. Βελονάδων]] ** [ 958 ]   
::* οι Βελονάδες [ 1.900]   
::* οι Κουναβάδες [ 92 ]   
::* το Λιβάδι [ 331 ]   
::* ο Ψαθύλας [ 62 ]   
: ** Δ.δ. Αγίων Δούλων  ** --  οι Άγιοι Δούλοι [ 301 ]
: ** [[Δημοτικό διαμέρισμα Αγραφών Κέρκυρας|Δ.δ. Αγραφών]] ** [ 424 ]   
::* οι Αγραφοί [ 323 ]   
::* η Αγία Παρασκευή [ 101 ]   
: ** Δ.δ. Αντιπερνών  ** --  οι Αντιπερνοί [ 315 ]
: ** [[Δημοτικό διαμέρισμα Αυλιωτών Κέρκυρας|Δ.δ. Αυλιωτών]] ** [ 100 ]   
::* οι Αυλιώτες [ 300 ]   
::* η Αγία Πελαγία [ 96 ]   
::* ο Άγιος Στέφανος [ 228 ]   
::* οι Γαρνάδες [ 57 ]   
::* οι Κουκνικάδες [ 78 ]   
::* η Στάουσα [ 65 ]   
: ** Δ.δ. Βαλανείου  ** --  το Βαλανείο [ 368 ]
: ** Δ.δ. Καβαλλουρίου  ** --  το Καβαλλούρι [ 369 ]
: ** [[Δημοτικό διαμέρισμα Καρουσάδων Κέρκυρας|Δ.δ. Καρουσάδων]] ** [ 3 ]   
::* οι Καρουσάδες [8 ]   
::* ο Άγιος Ιωάννης [ 248 ]   
::* η Αστρακερή [ 182 ]   
::* η Ρόδα [ 170 ]   
: ** [[Δημοτικό διαμέρισμα Μαγουλάδων Κέρκυρας|Δ.δ. Μαγουλάδων]] ** [ 89 ]   
::* οι Μαγουλάδες [ 373 ]   
::* ο Αρίλλας [ 49 ]   
::* οι Γουσάδες [ 185 ]   
::* οι Πουλημάτες [ 138 ]   
::* το Τσουκαλιό [ 56 ]   
: ** [[Δημοτικό διαμέρισμα Περουλάδων Κέρκυρας|Δ.δ. Περουλάδων]] ** [ 837 ]   
::* οι Περουλάδες [ 782 ]   
::* το Μέγα Υδρί [ 55 ]   
: ** Δ.δ. Σιδαρίου  ** --  το Σιδάρι [ 371 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Εσπεριων
Δήμος Αχιλλείων (1999–2010)

Ο **δήμος Αχιλλείων** ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στο κεντρικό τμήμα  του νησιού. Αποτελούνταν από 14 δημοτικά διαμερίσματα και είχε συνολικό πληθυσμό 10.319 κατοίκους. Η έκταση του δήμου ήταν 41,9 τ.χλμ. Έδρα του δήμου ήταν το Γαστούρι.

Ο δήμος περίλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Γαστουρίου Κέρκυρας|Δ.δ. Γαστουρίου]] ** [ 1.830 ]   
::* το Γαστούρι [ 953 ]   
::* το Πέραμα [ 877 ]   
: ** Δ.δ. Αγίου Προκοπίου  ** --  ο Άγιος Προκόπιος [ 380 ]
: ** Δ.δ. Αγίων Δέκα  ** --  οι Άγιοι Δέκα [ 481 ]
: ** Δ.δ. Άνω Γαρούνας  ** --  η Άνω Γαρούνα [ 283 ]
: ** Δ.δ. Βαρυπατάδων  ** --  οι Βαρυπατάδες [ 338 ]
: ** [[Δημοτικό διαμέρισμα Βιρού Κέρκυρας|Δ.δ. Βιρού]] ** [ 1.635 ]   
::* ο Βιρός [ 1.018 ]   
::* ο Άγιος Γεώργιος [ 79 ]   
::* η Καστανιά [ 469 ]   
::* το Μπαστούνι [ 69 ]   
: ** Δ.δ. Καλαφατιώνων  ** --  οι Καλαφατιώνες [ 471 ]
: ** [[Δημοτικό διαμέρισμα Καμάρας Κέρκυρας|Δ.δ. Καμάρας]] ** [ 210 ]   
::* η Καμάρα [ 142 ]   
::* το Αλεποχώρι [ 56 ]   
::* τα Καρδαμάτικα [ 12 ]   
: ** [[Δημοτικό διαμέρισμα Καστελλάνων Μέσης Κέρκυρας|Δ.δ. Καστελλάνων Μέσης]] ** [ 586 ]   
::* οι Καστελλάνοι [ 553 ]   
::* ο Εσταυρωμένος [ 33 ]
: ** [[Δημοτικό διαμέρισμα Κάτω Γαρούνας Κέρκυρας|Δ.δ. Κάτω Γαρούνας]] ** [ 679 ]   
::* η Κάτω Γαρούνα [ 650 ]   
::* ο Άγιος Γόρδιος [ 29 ]   
: ** Δ.δ. Κουραμάδων  ** --  οι Κουραμάδες [ 272 ]
: ** [[Δημοτικό διαμέρισμα Κυνοπιαστών Κέρκυρας|Δ.δ. Κυνοπιαστών]] ** [ 1.942 ]   
::* οι Κυνοπιάστες [ 1.279 ]   
::* τα Πικουλάτικα [ 99 ]   
::* τα Σουλαίικα [ 93 ]   
::* η Χρυσηίδα [ 471 ]   
: ** Δ.δ. Μπενιτσών  ** --  οι Μπενίτσες [ 789 ]
: ** [[Δημοτικό διαμέρισμα Σταυρού Κέρκυρας|Δ.δ. Σταυρού]] ** [ 423 ]   
::* τα Λουκάτα [ 107 ]   
::* τα Δαφνάτα [ 50 ]   
::* τα Κομιανάτα [ 35 ]   
::* τα Κορνάτα [ 144 ]   
::* τα Μακράτα [ 58 ]   
::* τα Χαλιδιάτα [ 29 ]

Αχιλλειων
Δήμος Κασσωπαίων (1999–2010)

Ο **δήμος Κασσωπαίων** ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στο βορειοανατολικό άκρο του νησιού. Αποτελούνταν από 4 δημοτικά διαμερίσματα και είχε συνολικό πληθυσμό 2.787 κατοίκους. Η έκταση του δήμου ήταν 33,7 τ.χλμ. Έδρα του δήμου ήταν η Κασσιόπη.

Ο δήμος αποτελούνταν από τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Γιμαρίου Κέρκυρας|Δ.δ. Γιμαρίου]] ** [ 340 ]   
::* το Γιμάρι [ 46 ]   
::* τα Βλαχάτικα [ 73 ]   
::* η Καβαλλέραινα [ 46 ]   
::* το Καλάμι [ 22 ]   
::* το Κέντρωμα [ 91 ]   
::* η Πλαγιά [ 18 ]   
::* η Ράχη [ 44 ]   
: ** [[Δημοτικό διαμέρισμα Κασσιόπης Κέρκυρας|Δ.δ. Κασσιόπης]] ** [ 1.170 ]   
::* η Κασσιόπη [ 1.076 ]   
::* ο Άγιος Γεώργιος [ 0 ]   
::* η Ημερολιά [ 73 ]   
::* τα Κελλία [ 9 ]   
::* ο Λιθιασμένος [ 0 ]   
::* οι Περιστερές (νησίδα) [ 0 ]   
::* η Πηγή [ 12 ]   
::* η Πλατειά (νησίδα) [ 0 ]   
::* ο Ποδολάκκος [ 0 ]   
::* ο Ψύλλος δύο (νησίδα) [ 0 ]   
::* ο Ψύλλος ένα (νησίδα) [ 0 ]   
: ** [[Δημοτικό διαμέρισμα Νησακίου Κέρκυρας|Δ.δ. Νησακίου]] ** [ 534 ]   
::* το Νησάκι [ 346 ]   
::* οι Απολυσοί [ 53 ]   
::* το Βιγγλατούρι [ 99 ]   
::* ο Κατάβολος [ 36 ]   
: ** [[Δημοτικό διαμέρισμα Σινιών Κέρκυρας|Δ.δ. Σινιών]] ** [ 743 ]   
::* η Αγνίτσινη [ 148 ]   
::* ο Άγιος Στέφανος [ 89 ]   
::* η Βίγγλα [ 82 ]   
::* το Καρυώτικο [ 74 ]   
::* η Κόκκινη [ 71 ]   
::* ο Κοκκοκύλας [ 19 ]   
::* ο Κρέμιθας [ 42 ]   
::* ο Μέγγουλας [ 21 ]   
::* η Πόρτα [ 87 ]   
::* το Ρου [ 5 ]   
::* η Σάντα [ 58 ]   
::* τα Σαρακηνάτικα [ 23 ]   
::* το Τριτσί [ 24 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κασσωπαιων
Δήμος Παξών

Ο **δήμος Παξών** είναι δήμος του νομού Κέρκυρας που περιλαμβάνει τα νησιά Παξοί και Αντίπαξοι. Ο δήμος έχει συνολικό μόνιμο πληθυσμό 2.466 κατοίκους, σύμφωνα με την απογραφή του 2021. Έδρα του δήμου είναι ο Γάιος.

## Διοικητική Διαίρεση Δήμου
Ο Δήμος αποτελείται από την μοναδική Δημοτική Ενότητα Παξών με τις παρακάτω Δημοτικές Κοινότητες και οικισμούς:

Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στο Δήμο, σύμφωνα με το άρθρο 1,§ 2.24.Β. αυτού.

## Δημοτικές Εκλογές
### 1998
Ο Θωμάς Νικολούζος οριακά δεν εξελέγη δήμαρχος Παξών από τον 1ο γύρο, αφού συγκέντρωσε το 49,5% των έγκυρων ψηφοδελτίων. Στον 2ο γύρο συγκέντρωσε ποσοστό 58,4% έναντι 41,6% του Σπυρίδωνα Βλαχόπουλου.

### 2002
Το 2002, οι υποψήφιοι για τον Δήμο Παξών ήταν 2, οπότε το αποτέλεσμα θα κρίνονταν από τον 1ο γύρο. Ο Σπυρίδων Μπογδάνος εξελέγη νέος Δήμαρχος Παξών με ποσοστό 55,3%.

### 2006
2η συνεχόμενη θητεία για τον Σπυρίδωνα Μπογδάνο, που επικράτησε ξανά(όπως και το 2002), του Γεωργίου Αραβαντινού.

### 2010
Ο Σπυρίδων Μπογδάνος επανεξελέγη το 2010 (3η συνεχόμενη θητεία), επικρατώντας του πρώην Δημάρχου Παξών, Θωμά Νικολούζου.

### 2014
Το 2014 εξελέγη νέος δήμαρχος Παξών ο Σπυρίδων Βλαχόπουλος, με αποτέλεσμα να ολοκληρωθεί η 12ετής θητεία του Σπυρίδωνα Μπογδάνου. Το αποτέλεσμα ήταν οριακό και κρίθηκε σε διαφορά μόλις 30 ψήφων. 

### 2019
Με το οριακό 50,35%, ο Σπυρίδων Βλαχόπουλος επανεξελέγη από τον 1ο γύρο στον Δήμο Παξών το 2019. 

### 2023
Με 62,88%, ο Σπυρίδων Βλαχόπουλος επανεξελέγη από τον 1ο γύρο στον Δήμο Παξών το 2023. 

## Παραπομπές


## Εξωτερικοί Σύνδεσμοι
*Παξοί
*Πληροφορίες για τους Παξούς
*Χάρτης Παξών 


Κατηγορία:Δήμοι της περιφερειακής ενότητας Κέρκυρας
Δήμος Μελιτειέων (1999–2010)

Ο **δήμος Μελιτειέων** ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στο νότιο τμήμα του νησιού της Κέρκυρας. Ο δήμος αποτελούνταν από 9 δημοτικά διαμερίσματα και είχε συνολικό πληθυσμό 6.620 κατοίκους. Έδρα του δήμου ήταν τα Μοραΐτικα.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Μοραΐτικων Κέρκυρας|Δ.δ. Μοραΐτικων]] ** [ 864 ]
::* τα Μοραΐτικα [ 587 ]
::* τα Επισκοπιανά [ 277 ]
: ** [[Δημοτικό διαμέρισμα Αγίου Ματθαίου Κέρκυρας|Δ.δ. Αγίου Ματθαίου]] ** [ 1.698 ]
::* ο Άγιος Ματθαίος [ 1.583 ]
::* η Σκάλα [ 30 ]
::* ο Χαλικούνας [ 85 ]
: ** [[Δημοτικό διαμέρισμα Άνω Παυλιάνας Κέρκυρας|Δ.δ. Άνω Παυλιάνας]] ** [ 495 ]
::* η Άνω Παυλιάνα [ 479 ]
::* ο Παραμόνας [ 16 ]
: ** Δ.δ. Βουνιατάδων  ** --  οι Βουνιατάδες [ 322 ]
: ** Δ.δ. Κάτω Παυλιάνας  ** --  η Κάτω Παυλιάνα [ 337 ]
: ** Δ.δ. Πεντατίου  ** --  το Πεντάτι [ 390 ]
: ** [[Δημοτικό διαμέρισμα Στρογγυλής Κέρκυρας|Δ.δ. Στρογγυλής]] ** [ 595 ]
::* η Στρογγυλή [ 553 ]
::* ο Άγιος Ιωάννης Περιστερών [ 42 ]
: ** [[Δημοτικό διαμέρισμα Χλοματιανών Κέρκυρας|Δ.δ. Χλοματιανών]] ** [ 842 ]
::* τα Χλοματιανά [ 242 ]
::* τα Βραγκανιώτικα [ 226 ]
::* το Κάτω Σπήλαιο [ 82 ]
::* η Μεσογγή [ 292 ]
: ** [[Δημοτικό διαμέρισμα Χλομού Κέρκυρας|Δ.δ. Χλομού]] ** [ 1.147 ]
::* ο Χλομός [ 497 ]
::* ο Άγιος Δημήτριος [ 172 ]
::* η Λίνια [ 309 ]
::* ο Ψαράς [ 169 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Μελιτειεων
Δήμος Παλαιοκαστριτών (1999–2010)

Ο **δήμος Παλαιοκαστριτών** ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στο δυτικό τμήμα του νησιού της Κέρκυρας. Ο δήμος περιλέμβανε 8 δημοτικά διαμερίσματα και είχε συνολικό πληθυσμό 4.395 κατοίκους. Η έκταση του δήμου ήταν 48,3 τ.χλμ. Έδρα του δήμου ήταν η Παλαιοκαστρίτσα.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Λακώνων Κέρκυρας|Δ.δ. Λακώνων]] ** [ 755 ]   
::* οι Λάκωνες [ 502 ]   
::* η Παλαιοκαστρίτσα [ 253 ]   
: ** [[Δημοτικό διαμέρισμα Αλειμματάδων Κέρκυρας|Δ.δ. Αλειμματάδων]] ** [ 208 ]   
::* οι Αλειμματάδες [ 138 ]   
::* η Αγία Άννα [ 70 ]   
: ** Δ.δ. Γαρδελάδων  ** --  οι Γαρδελάδες [ 338 ]
: ** [[Δημοτικό διαμέρισμα Δουκάδων Κέρκυρας|Δ.δ. Δουκάδων]] ** [ 689 ]   
::* οι Δουκάδες [ 678 ]   
::* τα Παπαθανάτικα [ 11 ]   
: ** Δ.δ. Κρήνης  ** --  η Κρήνη [ 256 ]
: ** [[Δημοτικό διαμέρισμα Λιαπάδων Κέρκυρας|Δ.δ. Λιαπάδων]] ** [ 1.026 ]   
::* οι Λιαπάδες [ 958 ]   
::* η Γέφυρα [ 68 ]   
: ** [[Δημοτικό διαμέρισμα Μακράδων Κέρκυρας|Δ.δ. Μακράδων]] ** [ 376 ]   
::* οι Μακράδες [ 288 ]   
::* ο Βίστωνας [ 88 ]   
: ** [[Δημοτικό διαμέρισμα Σκριπερού Κέρκυρας|Δ.δ. Σκριπερού]] ** [ 747 ]   
::* το Σκριπερό [ 642 ]   
::* ο Φέλεκας [ 105 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Π
Κατηγορία:Δήμοι της περιφερειακής ενότητας Κέρκυρας
Δήμος Γαλλικού

Ο **Δήμος Γαλλικού** ήταν δήμος του νομού Κιλκίς. Δημιουργήθηκε μετά το Σχέδιο Καποδίστριας, το οποίο συνένωσε μικρές κοινότητες (χωριά) με σκοπό την καλύτερη διοίκηση και οργάνωση. Ο δήμος καταργήθηκε το 2011 με την εφαρμογή του προγράμματος Καλλικράτης και εντάχθηκε στον δήμο Κιλκίς.

Ο Δήμος καταλάμβανε έκταση 148,9 τ.χλμ. και είχε συνολικό πληθυσμό 7.279 κατοίκους. Η έδρα του Δήμου ήταν ο Καμπάνης.

Η πυκνότητα του πληθυσμού ήταν 49 κάτοικοι ανά τ.χλμ.. Τη μεγαλύτερη πυκνότητα παρουσιάζει η Νέα Σάντας με 76 κατοίκους/τ.χλμ. και τη μικρότερη η Χρυσόπετρας με 22 κατοίκους/τ.χλμ.

Από 148,9 τετραγωνικά χιλιόμετρα του δήμου το 59,4% (81,2 τ.χλμ.) είναι γεωργικές εκτασεις και το 31,1% βοσκότοποι (46 τ.χλμ.) . Από την χρησιμοποιούμενη γεωργική έκταση τα 64.982,6 στρέμματα (80%) έχουν αμιγώς γεωργική χρήση και τα υπόλοιπα 16.284,1 μικτές γεωργικές και κτηνοτροφικές χρήσεις. Ως κτηνοτροφικές εκτάσεις έχει καταγραφεί μόλις το 0,6%.

## Παραπομπές


## Εξωτερικοί σύνδεσμοι
* Δήμος Γαλλικού
* Πεδινό Κιλκίς
Νίκος Σακελλαρίδης

Ο **Νίκος Σακελλαρίδης** (30 Σεπτεμβρίου 1970) είναι Έλληνας διεθνής αμυντικός ποδοσφαιριστής, ο οποίος ξεκίνησε να αγωνίζεται στα τέλη της δεκαετίας του ’80 στο Μακεδονικό Θεσσαλονίκης. Πραγματικός γυρολόγος, πέρασε από πολλές ομάδες Α΄ Εθνικής (Απόλλων Αθηνών, Πανιώνιος, Ηρακλής Θεσσαλονίκης, Βέροια) και Β΄ Εθνικής (Αγροτικός Αστέρας, Π.Α.Σ. Γιάννινα) και συνεχίζει να αγωνίζεται αν και πλησιάζει την ηλικία των 40 ετών. Το 2009-10 συμφώνησε με την ομάδα που ξεκίνησε, τον Μακεδονικό. Έχει αγωνιστεί 6 φορές στην Εθνική Ελλάδος.

## Βιογραφικά στοιχεία
Ο Νίκος Σακελλαρίδης γεννήθηκε στις 30 Σεπτεμβρίου 1970 στη Θεσσαλονίκη. Ξεκίνησε το ποδόσφαιρο στο Μακεδονικό Νεάπολης Θεσσαλονίκης τη σεζόν 1988-89 στη Β΄ Εθνική. Κέρδισε θέση βασικού και το 1992 πήγε στον Ηρακλή Θεσσαλονίκης, με τον οποίο έκανε το ντεμπούτο του στην Α΄ Εθνική. Στον Ηρακλή καθιερώθηκε και το 1995 κλήθηκε στην εθνική ανδρών. Έμεινε ως το Δεκέμβριο του 1996 και στη συνέχεια πήρε μεταγραφή στον Απόλλωνα Αθηνών.

Δυο χρόνια αργότερα, τον Ιανουάριο του 1998, πήγε στη Βέροια για μισή σεζόν κι ακολούθως έπαιξε τρία χρόνια στον Πανιώνιο. Συνεχίζοντας την περιπλάνησή του αγωνίστηκε στον Π.Α.Σ. Γιάννινα, στην Κασσάνδρα Χαλκιδικής, ξανά στη Βέροια, στον Αγροτικό Αστέρα για τρεισήμισι σεζόν κι από τον Ιανουάριο του 2009 επανήλθε στο Μακεδονικό Θεσσαλονίκης, με τον οποίο συμφώνησε και για το 2009-10,αγωνιζόμενος στο πρωτάθλημα της Γ΄ Εθνικής.

## Στην Εθνική

Ο Νίκος Σακελλαρίδης αγωνίστηκε έξι φορές στην εθνική ανδρών, όλες ως αλλαγή. Ντεμπούτο με την Εθνική έκανε στις 25 Ιανουαρίου 1995 σε φιλικό αγώνα με την Κύπρο εκτός έδρας (σκορ: 3-2), όταν μπήκε ως αλλαγή στο β΄ ημίχρονο. Ακολούθησαν άλλοι τρεις συμμετοχές το 1995 σε φιλικά: στις 8 Φεβρουαρίου με τη Ρουμανία στην Καλαμάτα (σκορ: 1-0), στις 17 Μαΐου με τη Λιθουανία στο Βίλνιους (σκορ: 1-2) και στις 20 Σεπτεμβρίου με τη Γιουγκοσλαβία στη Θεσσαλονίκη (σκορ: 0-2), αγώνας που διεξήχθη προς τιμή του Γιώργου Κούδα. Στην Εθνική κλήθηκε δύο ακόμα φορές το 1996. 

Το 1997 αγωνίστηκε με την εθνική ενόπλων στην προκριματική φάση για το Παγκόσμιο Κύπελλο Ποδοσφαίρου Ενόπλων 1997.
## Καριέρα

## Πηγές

* «Όλα για το ποδόσφαιρο ’91», περιοδικό Εικόνες.

## Εξωτερικοί σύνδεσμοι

* http://www.national-football-teams.com/v2/player.php?id=16756
* https://web.archive.org/web/20101008150329/http://hevshe.pblogs.gr/1986-95.html
* http://archive.sport.gr/football/hellas03/1st/bio3.asp?plnum=589

Κατηγορία:Έλληνες ποδοσφαιριστές
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Π.Α.Σ. Γιάννινα
Σ
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας